Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
15 มิ.ย. 2558

ความกังวลปัญหากรีซ….ปัจจัยภายนอกกดดันดัชนี SET ลดลงมาทดสอบ 1,500 จุด
ดัชนี SET อยู่ที่ 1,502.16 จุด -6.07 จุด -0.40% ปริมาณซื้อขาย 16,340 ลบ.
แนวรับ :          1498          แนวต้าน :          1505 , 1520
 
สรุปทิศทางและแนวโน้มตลาด
SET อ่อนตัวตามตลาดหุ้นต่างประเทศ…Sideways รอความชัดเจน Fed และกรีซ: SET อ่อนตัวลงมาตั้งแต่เปิดตลาดตามการปรับลดลงของตลาดหุ้นทั่วโลก จากความกังวลต่อปัญหาหนี้กรีซที่ยังไม่มีข้อสรุป ประเมินแนวรับที่ 1,495 จุด ขณะที่ทางพื้นฐานยังมอง Downside Risk ต่ำกว่า 1,480 จุด จำกัด และแนะนำ “ซื้อ” ในจังหวะที่ SET ย่อยตัวโดยประเมินเป้าหมายการปรับสูงขึ้นระยะสัปดาห์ที่ 1,550 จุด เหมือนเดิม และแนะนำ “ซื้อ” กลุ่มรับเหมาฯ (CK STEC SEAFCO) ที่ได้รับผลดีจากโครงการลงทุนภาครัฐฯ ที่เร่งตัวขึ้น รวมไปถึงกลุ่มหุ้นที่คาดว่าจะถูกทำ Window Dressing (SAMART KBANK KTB) นอกจากนี้เรายังแนะนำ “ซื้อ” AOT จากจำนวนผู้โดยสารเติบโตแกร่ง ~20% ปีนี้ และรายได้ค่าเช่าพื้นที่เชิงพาณิชย์ที่เพิ่มขึ้นหลักสนามบินดอนเมือง Terminal 2 เปิดให้บริการใน 4Q15
แนะนำ “ซื้อ” BLA…กำไร 2Q15 จะเติบโตทั้ง y-y และ q-q  ความเสี่ยงในการตั้ง Reserve ต่ำแล้ว: แนะนำ “ซื้อ” BLA ด้วยเป้าหมายพื้นฐาน 65 บาท ด้วยปัจจัยหนุนจาก 1) ผลการดำเนินงาน 2Q15 คาดว่าจะเติบโตทั้ง y-y และ q-q เนื่องจากจะไม่มีการตั้งสำรองเนื่องจาก Bond Yield ปรับลดลงเพิ่มแล้ว 2) แม้เรามองเห็น Downside risk จากประมาณการกำไรปี 2015 ที่ 5.9 พันล้านบาท เนื่องจากการตั้ง Reserve ที่มากกว่าที่คาดไว้ใน 1Q15 แต่ยังมอง BLA เป็นหุ้นกำไรเติบโตสูงเฉลี่ยมากกว่า 50% ต่อปีในช่วงปี 2015-16 ด้วย PE ปีนี้ที่ 14x และลดลงเหลือ 10x ปีหน้า 3) ธุรกิจประกันชีวิตเติบโตต่อเนื่อง จากแนวโน้มประชากรไทยที่กำลังเข้าสู่วัยแรงงานมากขึ้น ส่งผล Premium เติบโต 10-15% ต่อปี ขณะที่ทางเทคนิค มีเป้าหมายการปรับขึ้นระยะสั้นที่ 51.5/52.75 บาท
 
หุ้นที่น่าสนใจทางเทคนิค
SF “ซื้อ” ราคาหุ้นแกว่งตัวขึ้นต่อเนื่องหลังยืนเหนือเส้นค่าเฉลี่ย 3 เดือน มีจังหวะดีดตัวผ่านกรอบสามเหลี่ยม Ascending ขึ้นพร้อมปริมาณการซื้อขายหนาแน่น เส้นค่าเฉลี่ย 7-14-21 วัน เรียงตัดกันยืนยันแนวโน้ม มีแนวต้านแรกบริเวณ 6.50 บาท และถัดไปที่ 6.80 บาท
UAC “ซื้อ” ราคาหุ้นมีจังหวะดีดฟื้นตัวขึ้น กำลังทดสอบเส้นค่าเฉลี่ยระยะ 3 เดือน บริเวณ 8.10 บาท พร้อมปริมาณการซื้อขายเริ่มสูงขึ้น เครื่องมือ MACD กลับมาเป็นบวกอีกครั้ง เป็นจังหวะซื้อเก็งกำไร มีแนวต้านแรก 8.20 บาท และถัดไปที่ 8.50 บาท
TVT “ซื้อ” ราคาหุ้นมีจังหวะฟื้นตัวขึ้น หลังพักตัวไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายสนับสนุน เส้นค่าเฉลี่ย 7-14-21 วัน เรียงตัวตัดกันยืนยันแนวโน้มขึ้น มีแนวต้านแรกที่ 2.28 บาท ถัดไปที่บริเวณ 2.40 บาท
Futures แนวรับ       แนวต้าน
SET50       980          990
                970         1000
Gold         18900        19000
               18800        19050
Oil           2100         2180
               2050         2230